CELEX: 32021D1746
Language: hu
Date: 2021-09-28 00:00:00
Title: A Tanács (EU) 2021/1746 határozata (2021. szeptember 28.) a nemzeti központi bankok külső könyvvizsgálóiról szóló 1999/70/EK határozatnak a Banco de España külső könyvvizsgálói tekintetében történő módosításáról

2021.10.4.   
               
               
                  HU
               
               
                  Az Európai Unió Hivatalos Lapja
               
               
                  L 350/3
               
            
         A TANÁCS (EU) 2021/1746 HATÁROZATA
         (2021. szeptember 28.)
         a nemzeti központi bankok külső könyvvizsgálóiról szóló 1999/70/EK határozatnak a Banco de España külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1 bekezdésére,
         tekintettel az Európai Központi Banknak 2021. július 16-án az Európai Unió Tanácsához intézett, a Banco de España külső könyvvizsgálóiról szóló ajánlására (EKB/2021/29) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak a beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Banco de España 2018-ban a Mazars Auditores, S.L.P.– Mazars, S.A. vállalkozások átmeneti társulását választotta külső könyvvizsgálóinak a 2018–2020-as pénzügyi évekre, a megbízatás 2021-es és 2022-es pénzügyi évre történő meghosszabbításának lehetőségével.
                  
               
                     (3)
                  
                  
                     A Banco de España jelenlegi külső könyvvizsgálóinak, a Mazars Auditores, S.L.P. – Mazars, S.A. vállalkozások átmeneti társulásának a megbízatása a 2020-as pénzügyi év ellenőrzését követően megszűnt az (EU) 2018/1518 tanácsi határozattal (2) összhangban.
                  
               
                     (4)
                  
                  
                     A Banco de España meg kívánja hosszabbítani a Mazars Auditores, S.L.P. – Mazars, S.A. vállalkozások átmeneti társulása megbízatását a 2021-es és 2022-es pénzügyi évre. A Banco de España és a Mazars Auditores, S.L.P. – Mazars, S.A vállalkozások átmeneti társulása között létrejött szerződéses megállapodás szerint ez a hosszabbítás lehetséges.
                  
               
                     (5)
                  
                  
                     Az EKB Kormányzótanácsa azt ajánlotta, hogy a Mazars Auditores, S.L.P. – Mazars, S.A. vállalkozások átmeneti társulását nevezzék ki a 2021-es és 2022-es pénzügyi évre a Banco de España külső könyvvizsgálóinak.
                  
               
                     (6)
                  
                  
                     Az EKB Kormányzótanácsának ajánlása alapján az 1999/70/EK tanácsi határozatot (3) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (3) bekezdése helyébe a következő szöveg lép:
            
               
                  „(3)   A Tanács a Mazars Auditores, S.L.P. és a Mazars, S.A. vállalkozások átmeneti társulását, mint a Banco de España külső könyvvizsgálóit a 2021-es és 2022-es pénzügyi évre jóváhagyja.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Brüsszelben, 2021. szeptember 28-án.
            
               
                  a Tanács részéről
               
               
                  az elnök
               
               S. KUSTEC
            
         
         
            (1)  HL C 299., 2021.7.27., 2. o.
         
         
            (2)  A Tanács (EU) 2018/1518 határozata (2018. október 9.) a nemzeti központi bankok külső könyvvizsgálóiról szóló 1999/70/EK határozatnak a Banco de España külső könyvvizsgálói tekintetében történő módosításáról (HL L 256., 2018.10.12., 63. o.).
         
            (3)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).